L’Ajuntament de Burjassot publica les bases per a l’explotació del servei de les cafeteries de la Casa de Cultura i del Tívoli
2025-07-24

L’Ajuntament de Burjassot, des de l’àrea de Serveis Municipals, dirigida per Manuel Pérez Menero, ha fet públiques les bases per a l’explotació del servei de les cafeteries de la Casa de Cultura i del Centre Cultural Tívoli. L’objectiu és regular les condicions que han de regir en l’Autorització Administrativa Demanial que permeta adjudicar aquesta explotació en les millors condicions de qualitat, professionalitat, i preu, en benefici de les usuàries i els usuaris d’aquestes instal·lacions.

Les instàncies sol·licitant prendre part en el procés selectiu per a adjudicar l’autorització demanial de l’explotació del servei de les cafeteries de Casa de Cultura i Centre Cultural Tívoli, es podran presentar, en model oficial, dirigides a l’alcalde-president, fins al 29 d’octubre de 2024.

Les Bases, on s’especifica la documentació a aportar, poden consultar-se en aquest ENLLAÇ.

Els locals on es desenvoluparà l’activitat de les cafeteries de Casa de Cultura i centre cultural Tívoli de Burjassot, són propietat de l’Ajuntament, el qual els posarà a la disposició de l’adjudicatari.

L’Autorització administrativa demanial tindrà un termini de duració de 4 anys, des de l’acta d’inici del servei, sense possibilitat de pròrroga. Finalitzat el termini de duració de l’autorització, cessarà l’ús comú especial del domini públic i la totalitat de les instal·lacions, els estris que aporte l’adjudicatari podran retirar-se en el termini de 15 dies a partir del dia de finalització.